วิเคราะห์ตลาดภาคบ่าย – บล.เอเอสแอล
บริษัทหลักทรัพย์ เอเอสแอล สรุปทิศทางและแนวโน้มตลาดบ่ายนี้
28 ก.ค. 2558

ASL SECURITIES 
ภาครวมตลาดภาคเช้า : ดัชนี SET ปิดลบ 1,410.22 (-2.33) แกว่งตัวในกรอบ 1,404.83/1,422.38 เคลื่อนไหวค่อนข้างผันผวน จากแรงซื้อเก็งกำไรในหุ้นคละกลุ่ม หลังราคาลดลงแรงหลายวันที่ผ่านมา โดยบรรยากาศการลงทุนในภาพรวมยังคงไม่สดใส จากทั้งตัวเลขเศรษฐกิจสำคัญของจีน, สหรัฐฯ และไทยที่ต่ำกว่าที่ตลาดคาดไว้ รวมถึงราคาน้ำมันในตลาดโลกที่ทรุดตัวลง กดดันหุ้นกลุ่มพลังงานต่อเนื่อง พร้อมทั้งนักลงทุนส่วนหนึ่งยังคงรอความชัดเจนในการปรับคณะรัฐมนตรี ที่จะช่วยเพิ่ม sentiment เชิงบวกให้กับตลาด
หุ้นบวกดัชนีมากสุด GLOW PTTEP PTT KTB CPN TUF SCB IRPC BDMS HMPRO      
หุ้นลบดัชนีมากสุด KBANK CPF ADVANC DTAC BBL AOT MINT SUPER BIGC 
 
แนวโน้มตลาดและหุ้นที่น่าสนใจภาคบ่าย
มีโอกาสปรับตัวลงทดสอบ 1,400 
แนวโน้มภาคบ่ายเชิงเทคนิค:ดัชนีภาคเช้ารีบาวน์ขึ้นระยะสั้น หลังจากลงมาใกล้แนวรับสำคัญที่ 1,400 ภาคบ่ายมีโอกาสปรับตัวลงมาทดสอบ 1,400 อีกครั้ง
 
PT (ราคาปิดภาคเช้า 11.00)
แนะนำซื้อราคาสามารถยืนเหนือเส้นค่าเฉลี่ยทุกเส้นได้ พร้อมการตัดขึ้นของเส้นค่าเฉลี่ย เป็นสัญญาณดี มีโอกาสปรับตัวขึ้นต่อโดยมีเป้าหมายแรกที่ 11.70 และมี 10.80 เป็นจุดตัดขาดทุน
 
GLOW (ราคาปิดภาคเช้า 88.25)
แนะนำซื้อเก็งกำไร ราคาเบรคผ่านเส้น DTL ได้ พร้อมยืนตัวเหนือเส้นค่าเฉลี่ยทุกเส้น และ MACD เริ่มมีค่าเหนือ 0 มีเป้าหมายแรกที่ 91.75 โดยมี 86.50 เป็นจุดตัดขาดทุน
 